als_Latn dik_Latn sag_Latn
Mëngjesin e sotëm, stilistja italiane me famë ndërkombëtare Laura Biagiotti, ndërroi jetë në Romë. Dje, ajo u shtrua me urgjencë në spital pas një ataku kardiak që e la në vdekje klinike.
E njohur si “The Queen of Cachemire” (Mbretëresha e Kashmirit), 74-vjeçarja është një ndër emrat më të rëndësishëm të modës italiane.
Karrierën e nisi fuqishëm që në moshën 23-vjeçare, kur dizenjoi koleksionin e parë për markën Schuberth, shumë e njohur në kohën e “Dolce Vita-s”, në vitet ’60.
Më pas bashkëpunoi me marka si Rocco Barocco, por nuk vonoi të hapte linjën e vet të veshjeve që mban emrin e saj, në vitin 1972.
Stili i saj me tone të lehta, prerje të lirshme dhe copa të derdhura e ktheu në një ndër markat më të preferuara nga gratë.
Adhuronte kashmirin, ndaj edhe “New York Times” i dha titullin “Mbretëresha e Kashmirit”.
Sot, kompania Laura Biagiotti është në duart e së bijës, Lavinias, dhe përveç veshjeve përfshin edhe disa linja parfumesh, më i famshmi prej të cilëve është “Roma”, në nder të qytetit që ajo adhuronte dhe ku u preh.
Laura Biagiotti dhe e bija, Lavinia
Portali Telegrafi ka kënaqësinë t'u ofrojë forum të lirë për komente dhe diskutim. Fyerjet dhe përdorimi i fjalëve banale, do të pasoj me përjashtim të menjëhershëm nga komentimi. Ju lutem lexoni rregullat këtu.
als_Latn als_Latn als_Latn als_Latn als_Latn als_Latn als_Latn als_Latn als_Latn